Ο **Σιμόν Μελκιανούς Ταχαμάτα** (γεννημένος στις 26 Μαΐου 1956 στο Φουχτ) είναι πρώην Ολλανδός και Βέλγος ποδοσφαιριστής με καταγωγή από τις Μολούκες, ο οποίος έχει αγωνιστεί με ολλανδικούς και βελγικούς συλλόγους. Έχει αγωνιστεί συνολικά 22 φορές με την Ολλανδία, με την οποία έχει πετύχει και δύο τέρματα. Ο Ταχαμάτα γεννήθηκε στην Ολλανδία, ωστόσο έλαβε την βελγική υπηκοότητα το 1990.

Συλλογική Καριέρα
-----------------

Ως νεαρός ποδοσφαιριστής ο Ταχαμάτα αγωνίστηκε με την Τεόλ από το Τίελ και τον ΑΦΚ Άγιαξ του Άμστερνταμ. Έπειτα, στις 24 Οκτωβρίου 1976 πραγματοποίησε το ντεμπούτο του με τον Άγιαξ Άμστερνταμ, (Άγιαξ-ΦΚ Ουτρέχτη 7–0). Με τον Άγιαξ κατέκτησε συνολικά τρεις φορές το εθνικό πρωτάθλημα (1976–77, 1978–79, 1979–80) και υπήρξε μία φορά δευτεραθλητής (1977–78). Με τον Άγιαξ αγωνίστηκε σε τρεις τελικούς του Κυπέλλου Ολλανδίας (1977–78, 1978–79, 1979–80), εκ των οποίων ο δεύτερος συνοδεύτηκε με νίκη. Ο Ταχαμάτα έφτασε με τον Άγιαξ ως τα ημιτελικά του Κυπέλλου Πρωταθλητριών (1979–80).

Στα μέσα της δεκαετίας του 1980 ο Ταχαμάτα αναχώρησε με προορισμό το Βέλγιο, όπου και αγωνίστηκε για λογαριασμό της Σταντάρ Λιέγης. Με την ομάδα αναδείχτηκε δύο φορές εθνικός πρωταθλητής (1981–82 και 1982–83). Με την Σταντάρ κατέκτησε μία φορά το εθνικό κύπελλο (1980–81). Ο Ταχαμάτα έφτασε με την Σταντάρ ως τον τελικό του Κυπέλλου Κυπελλούχων (1981–82). Το 1984, επέστρεψε στην Ολλανδία προκειμένου να αγωνιστεί με την Φέγενορντ. Το 1987, επέστρεψε εκ νέου στο Βέλγιο, αγωνιζόμενος με τις Μπέρσοτ και Γκέρμιναλ Έκερεν. Με την Γκέρμιναλ έφτασε για μια ακόμη φορά στον τελικό του εθνικού κυπέλλου (1994–95). Ο Ταχαμάτα ολοκλήρωσε την καριέρα του ως επαγγελματίας ποδοσφαιριστής το 1996.

Διεθνής Καριέρα
---------------

Ο Ταχαμάτα πραγματοποίησε το διεθνές ντεμπούτο του στις 22 Μαΐου 1979 στη Βέρνη της Ελβετίας στα πλαίσια αναμέτρησης για τα 75α γενέθλια από την ίδρυση της FIFA, όπου Ολλανδία ήρθε αντιμέτωπη με την Αργεντινή. Συνολικά πραγματοποίησε 22 διεθνείς συμμετοχές και πέτυχε 2 τέρματα στη διάρκεια της καριέρας του με την Εθνική Ολλανδίας. Η τελευταία του διεθνής αναμέτρηση ήταν στις 21 Δεκεμβρίου 1986 στη Λεμεσό της Κύπρου με αντίπαλο την Κύπρο.

Προπονητική Καριέρα
-------------------

Μετά το πέρας της καριέρας του ως επαγγελματίας ποδοσφαιριστής ο Ταχαμάτα εργάστηκε ως προπονητής σε επίπεδο νέων για λογαριασμό των Σταντάρ Λιέγης, Μπέρσχοτ ΑΚ και ΑΦΚ Άγιαξ. Σε ορισμένες περιπτώσεις, μάλιστα, αγωνίστηκε με την ομάδα παλαιμάχων του Άγιαξ, της οποίας το ψευδώνυμο ήταν *Lucky Ajax*. Από τον Μάιο του 2009 εργάζεται ως τεχνικός διευθυντής για τις ηλικιακές κατηγορίες από U-10 έως U-15 στην Αλ-Αχλί της Σαουδικής Αραβίας.

Στατιστικά Καριέρας
-------------------

| Σεζόν | Ομάδα | Χώρα | Πρωτάθλημα | Συμμ | Γκολ |
| --- | --- | --- | --- | --- | --- |
| 1976–77 | ΑΦΚ Άγιαξ | Ολλανδία ! Ολλανδία | Ερεντιβίζιε | 15 | 0 |
| 1977–78 | ΑΦΚ Άγιαξ | Ολλανδία ! Ολλανδία | Ερεντιβίζιε | 29 | 2 |
| 1978–79 | ΑΦΚ Άγιαξ | Ολλανδία ! Ολλανδία | Ερεντιβίζιε | 32 | 4 |
| 1979–80 | ΑΦΚ Άγιαξ | Ολλανδία ! Ολλανδία | Ερεντιβίζιε | 33 | 8 |
| 1980–81 | Σταντάρ Λιέγης | Βέλγιο ! Βέλγιο | Έερστε Κλάσε | 33 | 4 |
| 1981–82 | Σταντάρ Λιέγης | Βέλγιο ! Βέλγιο | Έερστε Κλάσε | 34 | 12 |
| 1982–83 | Σταντάρ Λιέγης | Βέλγιο ! Βέλγιο | Έερστε Κλάσε | 34 | 19 |
| 1983–84 | Σταντάρ Λιέγης | Βέλγιο ! Βέλγιο | Έερστε Κλάσε | 28 | 5 |
| 1984–85 | Φέγενορντ | Ολλανδία ! Ολλανδία | Ερεντιβίζιε | 19 | 7 |
| 1985–86 | Φέγενορντ | Ολλανδία ! Ολλανδία | Ερεντιβίζιε | 34 | 6 |
| 1986–87 | Φέγενορντ | Ολλανδία ! Ολλανδία | Ερεντιβίζιε | 34 | 16 |
| 1987–88 | Μπερσότ | Βέλγιο ! Βέλγιο | Έερστε Κλάσε | 34 | 6 |
| 1988–89 | Μπερσότ | Βέλγιο ! Βέλγιο | Έερστε Κλάσε | 32 | 3 |
| 1989–90 | Μπερσότ | Βέλγιο ! Βέλγιο | Έερστε Κλάσε | 33 | 3 |
| 1990–91 | Γκέρμιναλ Έκερεν | Βέλγιο ! Βέλγιο | Έερστε Κλάσε | 34 | 6 |
| 1991–92 | Γκέρμιναλ Έκερεν | Βέλγιο ! Βέλγιο | Έερστε Κλάσε | 32 | 4 |
| 1992–93 | Γκέρμιναλ Έκερεν | Βέλγιο ! Βέλγιο | Έερστε Κλάσε | 27 | 2 |
| 1993–94 | Γκέρμιναλ Έκερεν | Βέλγιο ! Βέλγιο | Έερστε Κλάσε | 33 | 5 |
| 1994–95 | Γκέρμιναλ Έκερεν | Βέλγιο ! Βέλγιο | Έερστε Κλάσε | 31 | 2 |
| 1995–96 | Γκέρμιναλ Έκερεν | Βέλγιο ! Βέλγιο | Έερστε Κλάσε | 23 | 0 |
| **Σύνολο** |  |  |  | **604** | **114** |

### Διεθνή Τέρματα


| # | Ημερομηνία | Τοποθεσία | Αντίπαλος | Σκορ | Τελικό | Διοργάνωση |
| --- | --- | --- | --- | --- | --- | --- |
| 1. | 10 Σεπτεμβρίου 1980 | Δουβλίνο, Ιρλανδία |  Ιρλανδία | 0–1 | **2–1** | Προκριματικά Παγκοσμίου Κυπέλλου 1982 |
| 2. | 10 Νοεμβρίου 1982 | Ρότερνταμ, Ολλανδία |  Γαλλία | 1–0 | **1–2** | Φιλικό |

Τίτλοι
------

### Σύλλογος

 **ΑΦΚ Άγιαξ**

* Ερεντιβίζιε: 1976–77, 1978–79, 1979–80
* Κύπελλο Ολλανδίας: 1978–79

 **Σταντάρ Λιέγης**

* Έερστε Κλάσε: 1981–82, 1982–83
* Κύπελλο Βελγίου: 1980–1981

Παραπομπές
----------

1. ↑  «Simon Tahamata - International Appearances». The Rec.Sport.Soccer Statistics Foundation. .
2. ↑  Naturalisation list Belgian Senate 20 June 1990. senate.be.
3. ↑  Line-up Dutch national team 22 May 1979. Voetbalstats.nl (22 Μαΐου 1979). Ανακτήθηκε στις 9 Νοεμβρίου 2013.
4. ↑  Program booklets matches Dutch national team, 1980–1989.[*νεκρός σύνδεσμος*]

Εξωτερικοί Σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Σιμόν Ταχαμάτα** |

* Προφίλ (Ολλανδικά)